Tanlovda adashmang: kiyinish borasida yoshga yosh qo‘shadigan 9 ta xato (foto)

Yoshroq ko‘rinish uchun teri parvarishi, pardoz va soch turmagiga alohida e’tibor qaratiladi. Lekin qancha harakat qilinmasin, kiyinish borasida qo‘yilgan kamchiliklar tufayli hattoki 10 yilga ham qariroq ko‘rinish mumkin.
Noto‘g‘ri uzunlikdagi yubka

Qanday tendensiyalar urfga kirishiga qaramay, har qanday ayol libos tanlashda bo‘y va yubka uzunligini e’tiborga olishi zarur. Tizzadan tushib turadigan noaniq uzunlik, ayniqsa, keng va shaklsiz siluet har qanday ayolni ham qariga aylantirishi mumkin.
Yoshga mos bo‘lmagan uslub

Ehtimol 15 yilga yoshroq va 20 kilogrammga kamroq vaznda ushbu ko‘rinish eng yaxshisi bo‘lishi mumkin edi. Ammo bu obrazni hozirda va aynan bu kabi qomat egalari takrorlashi to‘g‘ri bo‘lmaydi. Moda tendensiyalari va tashqi ko‘rinishni hisobga olmasdan, bir necha yil davomida bir uslubdan foydalanish, eng avvalo, yoshga ta’sir qiladi.
Noto‘g‘ri tanlangan jinsi shim

To‘g‘ri, jinsidan boshqa universal narsa yo‘q. Ammo uzunlik, bichim kabi xususiyatlar yoshni nisbatan kattaroq ko‘rinishga olib kelishi mumkin. Bularning barchasi tashqi ko‘rinishga putur yetkazadi.
Kundalik hayot uchun o‘ta bayramona libos

Kundalik uchun tanlangan o‘ta hashamdor va shohona liboslar yoshni kamida 10 yilga katta ko‘rsatadi. Shuning uchun libosni qayerga kiyishni ham bilib olish zarur.
Katta naqshlar

Katta naqshlar kiyim bo‘ylab bosilgan bo‘lsa, bu uning egasiga ham hajm, ham yosh qo‘shadi. Ko‘zga yaqqol tashlangan yirik gulli liboslar o‘rniga mayda va nafis naqshli kiyimlarni tanlash tavsiya etiladi. Ular qomatni bejirim ko‘rsatadi.
 Ortiqcha detallar

Obrazdagi ko‘plab taqinchoq, elementlar yoki kiyimning o‘ziga berilgan bezaklarning haddan ortiqligi ham har qanday ayolni shunchaki zamonaviy qariyaga o‘xshatadi-qo‘yadi.
Mos bo‘lmagan sharf

Sharf hamda ro‘mol murakkab detal hisoblanadi. Ayniqsa, ma’lum bir davr modasi haqida gap ketganda. Agar sharf borasida biroz bo‘lsa ham e’tiroz bo‘lsa, undan voz kechgan ma’qul.
Yoshga to‘g‘ri kelmaydigan detallar

Yoshroq ko‘rinish istagidagi o‘smirlarning uslubida kiyinish, albatta, yoshartirib qo‘ymaydi. Natija buning teskarisi bo‘lishi mumkin. Xuddi shu ko‘rinishni rasmiy uslubga o‘zgartirish va yoshni ham saqlab qolish juda oson. Buning uchun faqat kiyimlarni uyg‘unlashtirishda e’tiborli bo‘lish kerak.
Qomatga to‘g‘ri kelmagan o‘lcham

Tepa qism tor va kalta, shim esa uzun... Qomatni aniq aks ettirmagan liboslar ham yoshni yanada kattaroq ko‘rsatadi. Shuning uchun libos o‘lchamlarida siluetga mos bo‘lganlarini xarid qilish zarur.